Obecný úrad Pusté Úľany, Hlavná 111/66, 925 28 Pusté Úľany

Obec Pusté Úľany v zastúpení starostom obce Ing. Henrichom Čambálom, ako zriaďovateľ podľa ustanovenia § 9 ods. 2 písm. a) zákona 321/2025 Z. z. o školskej správe a o zmene a doplnení niektorých zákonov (ďalej len „zákona o školskej správe“) vyhlasuje

VÝBEROVÉ KONANIE
na obsadenie funkcie riaditeľa/riaditeľky
Materskej školy, Hlavná 510 v Pustých Úľanoch

Druh pracovného pomeru
Hlavný pracovný pomer

Predpokladaný nástup
1. august 2026

Platové podmienky
V zmysle  zákona  č. 191/2025 Z. z.  ktorými  sa  mení  a dopĺňa  zákon  č. 553/2003  Z. z. o odmeňovaní niektorých zamestnancov pri výkone práce vo verejnom záujme a zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len zákon č. 138/2019 Z. z.).

Kvalifikačné predpoklady
1. kvalifikačné predpoklady na výkon pracovnej činnosti vedúceho pedagogického zamestnanca alebo vedúceho odborného zamestnanca pre príslušnú školu – materskú školu (§ 39 ods. 3 zákona 138/2019 Z. z. a Vyhlášky Ministerstva školstva, vedy, výskumu a športu Slovenskej republiky č. 173/2023 o kvalifikačných predpokladoch pedagogických zamestnancov a odborných zamestnancov,
2. najmenej päť rokov výkonu pracovnej činnosti pedagogického zamestnanca alebo odborného zamestnanca alebo činnosti vysokoškolského učiteľa na funkčnom mieste docenta alebo profesora v zmysle § 7 zákona o školskej správe.
Ostatné požiadavky
1. spôsobilosť na právne úkony v plnom rozsahu
2. bezúhonnosť v rozsahu podľa osobitného predpisu (§ 15  zákona 138/2019 Z. z.)
3. zdravotná spôsobilosť (§ 16 zákona č. 138/2019 Z. z.)
4. ovládanie štátneho jazyka (§ 17 zákona č. 138/2019 Z. z.)
5. znalosť legislatívy potrebnej na výkon funkcie
6. organizačné, komunikačné a riadiace schopnosti
Zoznam dokladov, ktoré sú potrebné na zaradenie do výberového konania
· písomná žiadosť o zaradenie do výberového konania s uvedením telefonického a e-mailového kontaktu
· profesijný štruktúrovaný životopis
· overené kópie dokladov o najvyššom dosiahnutom vzdelaní a o absolvovaní ďalšieho vzdelávania
· lekárske potvrdenie o telesnej a duševnej spôsobilosti na výkon pedagogickej alebo odbornej činnosti, nie staršie ako 3 mesiace
· potvrdenie o dĺžke výkonu pracovnej činnosti v zmysle § 7 ods. 5 zákona 321/20025 Z. z.
· písomne spracovaný „Projekt riadenia materskej školy“ na funkčné obdobie v maximálnom rozsahu 2-8 strán (analýza súčasného stavu školy, vízia a strategické ciele rozvoja na 5 rokov, pedagogický rozvoj, riadenie ľudských zdrojov, materiálno-technický rozvoj, ekonomická a projektová udržateľnosť, spolupráca s rodičmi, verejnosťou a zriaďovateľom, súlad s platnou legislatívou)
· vyjadrenie k zverejneniu projektu riadenia na webovom sídle školy (súhlas/nesúhlas)
· písomný súhlas uchádzača so spracovaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov pre potreby výberového konania
· čestné vyhlásenie o pravdivosti všetkých údajov uvádzaných v prílohe žiadosti
· čestné vyhlásenie o bezúhonnosti
· čestné vyhlásenie, že nedošlo ku skutočnostiam v zmysle ustanovenia § 10 ods. 2 zákona o školskej správe
· čestné vyhlásenie o spôsobilosti na právne úkony v plnom rozsahu.

Overenie riadiacich schopností a odborných vedomostí uchádzača vo výberovom konaní sa uskutoční prostredníctvom prezentácie predloženého projektu riadenia a rozvoja školy a zodpovedaním na otázky výberovej komisie.
Písomnú žiadosť o zaradenie do výberového konania so všetkými požadovanými dokladmi doručte v zalepenej obálke osobne alebo poštou na adresu: Obecný úrad Pusté Úľany, Hlavná 111/66, 925 28 Pusté Úľany. Obálku označte heslom „Výberové konanie – riaditeľ MŠ Pusté Úľany – NEOTVÁRAŤ“
Uzávierka prijímania prihlášok je k 7. 8. 2026 do 12,00 hodiny
Termín, miesto a hodina výberového konania: 19. 8. 2026, Obecný úrad Pusté Úľany o 17,00 hodine. 




									Ing. Henrich  Čambál
								          Starosta obce Pusté Úľany
